Document ID: 32007R1352

A BIZOTTSÁG 1352/2007/EK RENDELETE
(2007. november 16.)
a vám- és a statisztikai nómenklatúráról, valamint a Vámtarifáról szóló 2658/87/EGK tanácsi rendelet I. mellékletének módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
mivel:
(1)
Az olívaolaj jellemzőiről és az ezekre vonatkozó elemzési módszerekről szóló, 1991. július 11-i 2568/91/EGK bizottsági rendeletet (2) a 702/2007/EK rendelet vegyi szakértők következtetéseit figyelembe véve korszerűsítette. A 2568/91/EGK rendelet kiigazításai különösen a 2-gliceril monopalmitát százalékarányának meghatározására vonatkoztak, amellyel pontosabban meghatározhatók az észterezett olajok, illetve a sztigmasztadién-határérték csökkentésére a szűz olívaolajokban, ami lehetővé teszi a szűz és a finomított olívaolajok jobb szétválasztását.
(2)
Következésképpen a Kombinált Nómenklatúra 15. árucsoportjához tartozó kiegészítő megjegyzéseknek az olívaolajokra vonatkozó 2. pontját pontosítani kell.
(3)
A 2658/87/EGK rendeletet ennek megfelelően módosítani kell.
(4)
A 2658/91/EGK rendelet 2007-ben történt módosítását 2008. január 1-jétől kell alkalmazni. Az összhang érdekében ezt a rendeletet ugyanettől az időponttól kezdve kell alkalmazni.
(5)
Az e rendeletben előírt rendelkezések összhangban vannak a Vámkódex Bizottság véleményével,
ELFOGADTA EZT A RENDELETET:
1. cikk
A 2658/87/EGK rendelet I. melléklete e rendelet mellékletének megfelelően módosul.
2. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Rendelkezéseit 2008. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. november 16-án.

Labels: 3
17